ಫೇಸ್ ಬುಕ್ ನಲ್ಲಿ ಕೋಮು ಜಾತಿ ಕಮೆಂಟ್: ತುಮಕೂರು ಪೇದೆ ಅಮಾನತು

ತುಮಕೂರು: ಫೇಸ್ ಬುಕ್ ನಲ್ಲಿ ಕೋಮು ಭಾವನೆ ಕೆರಳಿಸುವಂತಹ ಕಾಮೆಂಟ್ ಮಾಡಿದ ಪೊಲೀಸ್ ಪೇದೆಯನ್ನು ತುಮಕೂರು ಎಸ್ಪಿ ಅಮಾನತುಗೊಳಿಸಿದ್ದಾರೆ.

ತುಮಕೂರಿನ ಹೆಬ್ಬೂರು ಠಾಣೆಯಲ್ಲಿ ಕೆಲಸ ನಿರ್ವಹಿಸುತ್ತಿದ್ದ ಎಮ್. ಸಿ ಮಹೇಶ್ ಅಮಾನತುಗೊಂಡಿರುವ ಪೇದೆ. ಬಿಜೆಪಿ ಜಿಲ್ಲಾಧ್ಯಕ್ಷ ಜ್ಯೋತಿ ಗಣೇಶ್ ಅವರ ಉಚಿತ ಗ್ಯಾಸ್ ವಿತರಣಾ ಕಾರ್ಯಕ್ರಮವನ್ನು ಬೆಂಬಲಿಸುವ ಭರದಲ್ಲಿ ಮುಸ್ಲಿಂರಿಗೆ ಉಚಿತ ಗ್ಯಾಸ್ ಕೊಡಬೇಡಿ ಅವರು ಬಿಜೆಪಿಗೆ ಮತ ಹಾಕಲ್ಲ ಎಂದು ಮಹೇಶ್ ಕಮೆಂಟ್ ಮಾಡಿದ್ದರು.

ಅಷ್ಟೇ ಅಲ್ಲದೇ ಜ್ಯೋತಿ ಗಣೇಶ್ ಮುಂದಿನ ಶಾಸಕ ಎಂಬುದಾಗಿ ಗುಣಗಾನ ಮಾಡಿದ ಪರಿಣಾಮ ಮಹೇಶ್ ಅವರನ್ನು ಜಿಲ್ಲಾ ಪೊಲೀಸ್ ವರಿಷ್ಠಾಧಿಕಾರಿ ಡಾ. ದಿವ್ಯ ಗೋಪಿನಾಥ್ ಅಮಾನತು ಮಾಡಿ ಆದೇಶ ಹೊರಡಿಸಿದ್ದಾರೆ.